L 141/44
BG
Официален вестник на Европейския съюз
31.5.2023 г.
РЕШЕНИЕ ЗА ИЗПЪЛНЕНИЕ (ЕС) 2023/1053 НА КОМИСИЯТА от 30 май 2023 година за определяне на правила за прилагането на Регламент (ЕС) 2023/588 на Европейския парламент и на Съвета по отношение на оперативните изисквания за правителствените услуги, предоставяни съгласно програмата на Съюза за сигурна свързаност и нейното портфолио от услуги
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, Като взе предвид Регламент (ЕС) 2023/588 на Европейския парламент и на Съвета от 15 март 2023 г. за създаване на Програма на Съюза за сигурна свързаност за периода 2023—2027 г. (1), и по-специално член 9, параграф 2, член 10, параграфи 4 и 5 от него, като има предвид, че: (1)
Програмата на Съюза за сигурна свързаност, създадена с Регламент (ЕС) 2023/588, има за цел да осигури предоставянето и дългосрочната разполагаемост в цял свят на непрекъснат достъп до сигурни, автономни, надеждни и ефективни по отношение на разходите услуги за спътникови правителствени комуникации за правителствените ползватели, чрез създаването на система за сигурна свързаност, която е под граждански контрол.
(2)
Оперативните изисквания на програмата на Съюза за сигурна свързаност следва да бъдат определени под формата на технически спецификации и планове за изпълнение за правителствените услуги, свързани по-специално с управлението на кризи, надзор и управление на ключова инфраструктура, включително дипломатически и отбранителни комуникационни мрежи и нуждите на други правителствени ползватели.
(3)
Следва да се създаде портфолиото от услуги за правителствените услуги, включително услуги, ограничени до оправомощени от правителството ползватели на основата на правителствена инфраструктура, както и услуги за правителствени ползватели въз основа на търговска инфраструктура, например подсигурените услуги с ниско закъснение в цял свят или теснолентовата услуга в цял свят.
В портфолиото от услуги за правителствените услуги следва да се вземе предвид портфолиото от услуги за услугите за правителствени спътникови комуникации (GOVSATCOM), създадено в рамките на Регламент (ЕС) 2021/696 на Европейския парламент и на Съвета (2).
(4)
Мерките, предвидени в настоящото решение, са в съответствие със становището на програмния комитет, създаден по член 107 от Регламент (ЕС) 2021/696 в конфиг урацията му за GOVSATCOM,
ПРИЕ НАСТОЯЩОТО РЕШЕНИЕ:
Член 1 Портфолиото от услуги за правителствените услуги, предоставяни в рамките на програмата на Съюза за сигурна свързаност 1.
Системата за изпълнение на програмата на Съюза за сигурна свързаност се проектира така, че да предоставя или дава възможност за следните услуги за спътникови комуникации: а) следните услуги, предлагани на правителствени ползватели на основата на правителствена инфраструктура: i) услуга No 1: надеждна услуга с ниско закъснение в цял свят; ii) услуга No 2: космическа ретранслация на данни; (1) OВ L 79, 17.3.2023 г., стр. 1.
(2) Регламент (ЕС) 2021/696 на Европейския парламент и на Съвета от 28 април 2021 г. за създаване на космическа програма на Съюза и Агенция на Европейския съюз за космическата програма и за отмяна на регламенти (ЕС) No 912/2010, (ЕС) No 1285/2013 и (ЕС) No 377/2014 и на Решение No 541/2014/ЕС (OB L 170, 12.5.2021г., стр. 69).